Ryker: Mandati i UNMIK-ut u sfidua por gjendja është nën kontroll
Kryeministri i vendit Hashim Thaçi tha se tërësia territoriale e Kosovës është duke u mbrojtur nga autoritetet vendase e ndërkombëtare
Autoritetet më të larta ndërkombëtare dhe vendase në Kosovë thanë se me gjithë sfidat e ditëve të fundit, gjendja e sigurisë është nën kontroll dhe ekzistojnë plane të qarta për t’u përgjigjur çdo situate që mund të krijohet në këtë periudhë. Shefi i Misioni të Kombeve të Bashkuara Joachim Ruecker, komandanti i forcave paqeruajtëse Xavier Bout de Marnhac dhe kryeministri i vendit Hashim Thaçi debatuan sonte zhvillimet e ditëve të fundit të karakterizuara me protesta të pjesëtarëve të komunitetit serb kundër pavarësisë së Kosovë dhe incidente në disa vendkalime kufitare. 19 pjesëtarë të Shërbimit Policor të Kosovës u plagosën mbrëmë gjatë një proteste të rezervistëve serb në një vendkalim kufitar në verilindje të Prishtinës. Shefi i Misionit të Kombeve të Bashkuara Joachim Ruecker tha se ekzistojnë disa sfida për autoritetet në vend. tha zoti Ruecker. Komandanti i KFOR-it Xavier Bout De Marnhac tha se trupat e tij janë të gatshme të mbështesin zbatimin e këtij mandati. tha ai duke shpjeguar se Shërbimi Policor i Kosovës është në radhën e parë i mbështetur nga policia ndërkombëtare ndërsa KFOR-i është pas tyre kur është e nevojshme. Kryeministri i vendit Hashim Thaçi tha se tërësia e Kosovës është duke u mbrojtur nga autoritetet vendase e ndërkombëtare të sigurisë, në mënyrë që asnjë pëllëmbë e tokës të mos preket nga askush. Ai nënvizoi se Beogradi ka interesim të ligjshëm për qytetarët e komunitetit serb, por tërhoqi vërejtjen se adresa e saktë e qytetarëve serb është Prishtina. tha zoti Thaci. Serbët reaguan me zemërim ndaj shpalljes së pavarësisë së Kosovës e cila u njoh nga Shtetet e Bashkuara dhe vendet më të fuqishme të Bashkimit Evropian. Që nga shpallja e pavarësisë çdo ditë janë organizuar protesta në veriun Kosovës kundër këtij vendimi por edhe kundër vendeve që njohën pavarësinë. Protestat janë drejtuar edhe kundër Misionit të Bashkimit Evropian i cili gjatë 120 ditëve të ardhshme duhet të zëvendësojë Misionin e Kombeve të Bashkuara por me një mandat ndryshe prej tij. //ad//